A Törvényszék (kilencedik tanács) 2018. november 15‑i ítélete – Banco Santander kontra Bizottság

(T‑227/10. sz. ügy)

„Állami támogatások – Társasági adóra vonatkozó olyan rendelkezések, amelyek a spanyolországi adózási illetőségű vállalkozásoknak lehetővé teszik a külföldi adózási illetőségű vállalkozásokban való részesedésszerzésből eredő üzleti és cégérték amortizációját – A támogatást a belső piaccal összeegyeztethetetlennek nyilvánító és a visszatéríttetését elrendelő határozat – Az állami támogatás fogalma – Szelektivitás – Referencia‑rendszer – Eltérés – Eltérő bánásmód – Az eltérő bánásmód igazolása – Az intézkedés révén kedvezményezett vállalkozások – Jogos bizalom”

1. Bírósági eljárás – Az elfogadhatóság vizsgálatát megelőző érdemi vizsgálat – Megengedhetőség (lásd: 23., 24. pont)

2. Államok által nyújtott támogatások – Fogalom – Az intézkedés szelektív jellege – Adóelőnyt biztosító intézkedés – Valamely gazdasági előny fennállásának meghatározására szolgáló referenciakeret – A tárgyi hatály meghatározása – Szempontok – A szóban forgó intézkedés célja és a referenciakeret célja között fennálló kapcsolat – A szóban forgó intézkedés hatálya alá és a referenciakeret hatálya alá tartozó helyzetek összehasonlítható jellege (EUMSZ 107. cikk, (1) bekezdés) (lásd: 50–52., 82., 85. 89–93. pont)

3. Államok által nyújtott támogatások – Fogalom – Az intézkedés szelektív jellege – Adóelőnyt biztosító intézkedés – Valamennyi gazdasági szereplőre megkülönböztetés nélkül alkalmazandó általános jellegű intézkedés – Az engedélyezéséhez szükséges műveletekhez hasonló műveletekre nem alkalmazható intézkedés – Szelektívnek minősíthető intézkedés (EUMSZ 107. cikk, (1) bekezdés) (lásd: 69. pont)

4. Államok által nyújtott támogatások – Fogalom – Az intézkedés szelektív jellege – Adóelőnyt biztosító intézkedés – Valamely gazdasági előny fennállásának meghatározására szolgáló referenciakeret – A tárgyi hatály meghatározása – A saját referenciakeretének minősülő intézkedés – Feltételek – Sajátos célokat követő, egyértelműen körülhatárolt adószabályozás – Hiány – Az intézkedés rendszeres és általános jellege (EUMSZ 107. cikk, (1) bekezdés) (lásd: 114–119. pont)

5. Államok által nyújtott támogatások – Fogalom – Az intézkedés szelektív jellege – Az általános adórendszertől való eltérés – Hasonló ténybeli és jogi helyzetben lévő vállalkozások közötti különbségtétel – Értékelési szempontok – Az általános adórendszer egésze által kitűzött célra tekintettel történő összehasonlítás (EUMSZ 107. cikk, (1) bekezdés) (lásd: 130–136. pont)

6. Államok által nyújtott támogatások – Fogalom – Az intézkedés szelektív jellege – Az általános adórendszertől való eltérés – A rendszer jellegére és szerkezetére alapított igazolás – Értékelési szempontok – Az általános adórendszerben rejlő mechanizmusokhoz tartozó cél megvalósítására irányuló intézkedés – Megfelelő jelleg – A bizonyítási teher terjedelme (EUMSZ 107. cikk, (1) bekezdés; 659/1999 tanácsi rendelet) (lásd: 153–159., 163., 177., 185., 186., 193. és 198. pont)

7. Megsemmisítés iránti kereset – Tárgy – Részleges megsemmisítés – Feltétel – A vitatott rendelkezések elválasztható jellege – Objektív szempont – Nem teljesített feltétel – Elfogadhatatlanság (EUMSZ 263. cikk) (lásd: 208. pont)

8. Államok által nyújtott támogatások – Fogalom – Az EUMSZ 107. cikk (1) bekezdésére tekintettel történő értékelés – Korábbi gyakorlat figyelembevétele – Kizártság (EUMSZ 107. cikk, (1) bekezdés) (lásd: 211., 236. pont)

9. Államok által nyújtott támogatások – A Bizottság által végzett vizsgálat – A támogatás kedvezményezettjének meghatározása – Tényleges élvezet – Értékelés (EUMSZ 107. cikk, (1) bekezdés) (lásd: 225–234. pont)

10. Államok által nyújtott támogatások – Fogalom – Az intézmények magatartásától függetlenül, az objektív helyzetre tekintettel történő értékelés – Az intézmények magatartásának figyelembevétele az összeegyeztethetetlen támogatás visszatéríttetésére irányuló kötelezettség vizsgálata során – Bizalomvédelem (EUMSZ 107. cikk, (1) bekezdés; 659/1999 tanácsi rendelet, 14. cikk) (lásd: 245–259. pont)

11. Államok által nyújtott támogatások – Jogellenes támogatás visszatéríttetése – Az EUMSZ 108. cikk eljárási szabályainak megsértésével nyújtott támogatás – A kedvezményezettek esetleges jogos bizalma – Hiány, kivéve rendkívüli körülmények fennállása esetén – A Bizottság által adott egyedi, feltétel nélküli és egybehangzó garanciákból fakadó jogos bizalom – A hivatalos vizsgálati eljárás megindítását elrendelő határozat közzététele, amely e jogos bizalomnak véget vet (EUMSZ 107. cikk, (1) bekezdés, és EUMSZ 108. cikk, (3) bekezdés) (lásd: 261–284. pont)

Tárgy

A külföldi vállalkozásban való részesedésszerzés esetén Spanyolország által az üzleti és cégértékre alkalmazott adózási amortizációról szóló, C 45/07 (ex NN 51/07, ex CP 9/07), 2009. október 28‑i 2011/5/EK bizottsági határozat (HL 2011. L 7., 48. o.) 1. cikke (1) bekezdésének, másodlagosan pedig e határozat 4. cikkének megsemmisítése iránt az EUMSZ 263. cikk alapján benyújtott kérelem.

Rendelkező rész

1) A Törvényszék a keresetet elutasítja.